**Таълими Ислом бар асоси фиќњи**

**мазњаби њанафї**

**(бо шакли савол ва посух)**

**Бахш‌и аввал‌**

**‌Ќисмати‌ аввал: Ањком‌**

Пурсиш‌и 1: Ту кистї?

Посух: Ман‌ мусалмонам.

Пурсиш‌и 2: Номи‌ дини мусалмонон чист?

Посух: Ислом.

Пурсиши ‌3: Ислом‌ ба‌ мо чї‌ ме‌омўзад?

Посух: Ислом‌ инро меомўзад, ки‌ Аллоњ ягона‌ аст‌ ва фаќат‌ Ў шоиста‌ ва сазовори бандагї‌ аст‌; Њазрати‌ Муњаммад (с) бандаи‌ Худо ва фиристодаи‌ Ўст‌; Ќуръони‌ маљид китоб‌ ва ќонуни‌ илоњї‌ аст‌; Ислом‌ дини‌ барњаќ‌ ва рост‌ аст. Ислом‌ тамоми‌ хубињои‌ дину дунёро ба‌ мо меомўзад.

Пурсиши ‌4: Калимаи‌ «Тайиба»‌ чист?

Посух: **«Ло илоња иллаллоњу Муњаммадун Расулуллоњ».**

Тарљума: «**Њељ‌ маъбуде‌ ба‌ љуз Худованд сазовори ибодат‌ нест. Муњаммад (с) фиристодаи‌ «Аллоњ» аст».** Инро калимаи‌ тавњид низ гўянд.

Пурсиши ‌5: Калимаи‌ «Шањодат»‌ кадом‌ аст?

Посух: **«Ашњаду ан ло илоња иллаллоњу ва ашњаду анна Муњаммадан абдуњу ва расулуњу»**.

Тарљума: **«Гувоњї‌ медињам‌, ки‌ ба љуз Аллоњ каси‌ дигаре шоистаи‌ ибодат‌ нества гувоњї‌ ме‌дињам,‌ ки‌ Њазрати‌ Муњаммад бандаи‌ Худо ва расули‌ Ўст».**

Пурсиши ‌6: Имони‌ муљмал‌ кадом‌ аст?

Посух: **«Оманту биллоњи камо њува биасмоињи ва сифотињи ва ќабилту љамиъа ањкомињи».**

Тарљума: **«Ба‌ зоти‌ ягонаи‌ Худованд имон‌ овардам,‌ чунонки‌ бо номњо ва сифоти‌ хеш‌ мавсум‌ аст‌ ва тамоми ањкому дастурњои‌ Ўро пазируфтам».**

Пурсиши ‌7: Имони‌ муфассал‌ кадом‌ аст?

Посух: **«Оманту биллоњи ва малоикатињи ва кутубињи ва русулињи ва-л-явми-л-охири ва-л-ќадари хайрињи ва шаррињи миналлоњи таъоло ва-л-баъси баъда-л-мавт».**

Тарљума: **«Ба‌ Худо ва фариштагон‌ ва китобњои‌ осмонї‌ ва паёмбарон‌ ва рўзи ќиёмат‌ имон‌ овардам. Ба он чи‌ дар таќдир аз хубињо ва бадињо навишта‌ шудааст‌ ва ба зиндагии‌ пас‌ аз марг‌ низ имон‌ овардам».**

Пурсиши ‌8: Шуморо кї офарида‌ ва ба‌ вуљуд овардааст?

Посух: Моро ва падарону аљдоди моро, замину осмон‌ ва тамоми‌ махлуќотро Худованди мутаъол‌ офаридааст.

Пурсиши ‌9: Худованд дунёро аз чї‌ чизе‌ халќ‌ кардааст?

Посух: Бо ќудрат‌ ва дастури хеш‌ офаридааст.

Пурсиши ‌10: Касонеро,‌ ки‌ Худоро ќабул‌ надоранд, чї‌ ме‌гўянд?

Посух: Онњоро «кофир» ме‌гўянд.

Пурсиш‌и 11: Касонеро,‌ ки‌ ба љуз Худованд дигар чизњоеро мепарастанд, чї‌ ме‌гўянд?

Посух: Онњоро «кофир» ва «мушрик» ‌ мегўянд.

Пурсиши ‌12: Касоне,‌ ки‌ муътаќид ба‌ ду ё се‌ худо њастанд, монанди масењиён,‌ онњоро чї‌ ме‌гўянд?

Посух: Ононро низ «мушрик» ва «кофир» ме‌гўянд.

Пурсиши ‌13: Инсони‌ «мушрик» бахшида‌ ме‌шавад ё на?

Посух: Инсони‌ «мушрик» њаргиз бахшида‌ наме‌шавад, балки‌ њамеша‌ дар дўзах‌ ва азоби‌ илоњї‌ ќарор мегирад, агар дар дунё аз ширк тавба накунад.

Пурсиши‌ 14: Њазрати‌ Муњаммад (с) чї‌ касе‌ будаанд?

Посух: Эшон‌ бандаи‌ баргузида‌ ва Паёмбари Худо буда‌ ва мо уммати‌ Ў њастем.

Пурсиши ‌15: Паёмбари мо (с) дар куљо таваллуд шудааст?

Посух: Дар сарзамини‌ Арабистон, дар шањри Маккаи‌ мукаррама.

Пурсиши ‌16: Номи‌ падар ва ном‌ љадди‌ он‌ Њазрат‌ чї‌ будааст?

Посух: Номи‌ падари он‌ Њазрат Абдуллоњ ва ном‌ љаддаш‌ Абдулмутталиб‌ аст.

Пурсиши ‌17: Оё маќоми‌ Паёмбари мо аз дигар паёмбарон‌ болотар аст?

Посух: Оре, маќоми‌ Паёмбари мо аз тамоми‌ паёмбарон‌ болотар аст ва Паёмбари мо аз тамоми‌ махлуќот‌ афзал‌ аст.

Пурсиши‌ 18: Њазрати‌ Муњаммад (с) дар куљо зиндагї‌ ме‌кардааст?

Посух: Панљоњу се‌ сол‌ дар Макка‌ буданд, пас‌ аз он ба‌ дастури Худованд ба‌ Мадина‌ рафта‌ ва дањ‌ сол‌и тамом дар онљо зиндагї‌ карданд ва дар синни шасту сесолагї‌ вафот‌ намуданд.

Пурсиши19: Касе‌, ки‌ Паёмбарро ќабул‌ надошта‌ бошад, чї‌ њукме‌ дорад?

Посух: Чунин касе кофир аст?

Пурсиши‌ 20: Манзур аз ќабул‌ доштани‌ Паёмбар чист?

Посух: Манзур ин‌ аст,‌ ки‌ он‌ Њазратро банда‌ ва расули‌ Худо ва баъд аз Худо аз тамоми‌ махлуќот‌ болотар ва афзал‌ донист‌ ва аз дастурњо ва ањкоми‌ Ў пайравї‌ ва иттибоъ‌ намуда, бо эшон‌ муњаббати‌ комил‌ дошт.

Пурсиши 21: Далел‌и ин ки‌ Њазрати‌ Муњаммад (с) Паёмбар ва фиристодаи Худост, чист?

Посух: Тавассути‌ он‌ Њазрат‌ чунон‌ корњо ва умур шоиста‌е‌ анљом‌ гирифтааст,‌ ки‌ ба љуз Паёмбар аз дигар касе‌ имкон‌и анљом‌ ва вуќуъи‌ онњо вуљуд надорад.

Пурсиши ‌22: Чї‌ далеле‌ вуљуд дорад, ки‌ Ќуръон китоби‌ илоњї‌ аст?

Посух: Ин‌ гуфтори Паёмбар (с), ки‌ фармудааст: ***«Ќуръон‌ китоб‌и Худо аст‌ ва онро бар ман‌ нозил‌ кардааст».***

Пурсиши ‌23: Ќуръони‌ маљид дар як‌ бор бар он‌ Њазрат‌ нозил‌ гардида‌ ё дар чандин‌ бор?

Посух: Ќуръон‌ дар замонњои‌ мухталиф‌ тадриљ‌ан ва мутобиќи хосту ниёзи замон бар он‌ Њазрат‌ нозил‌ шудааст.

Пурсиши ‌24: Ќуръон‌ дар муддати‌ чанд сол‌ нозил‌ шудааст?

Посух: Дар муддат‌и бисту се‌ сол.

Пурсиши‌25: Ќуръон‌и маљид чї гуна нозил‌ шудааст?

Посух: Њазрати‌ Љабарил‌ алайњсс‌алом,‌ ки‌ маъмури расондани‌ вањй‌ ба‌ паёмбарон‌ аст, гоње‌ як‌ оят‌ ва гоње‌ як‌ сураро аз сўи‌ Худованд ме‌овард ва барои‌ он‌ Њазрат‌ (с) тиловат‌ ме‌кард. Паёмбари акрам‌ пас‌ аз шунидани‌ он котибон‌ ва нависандагони‌ вањй‌ро њозир ме‌кард ва дастур ме‌дод, то Ќуръонро ёддошт‌ кунанд ва бинависанд.

Пурсиши‌ 26: Чаро худи Паёмбар вањйро наме‌навишт?

Посух: Чунки‌ он‌ Њазрат‌ «уммї» буданд.

Пурсиши‌27: «Уммї» ‌чї‌ касеро мегўянд?

Посух: Касе,‌ ки‌ саводи хондан‌ ва навиштанро аз касе‌ наомўхта‌ бошад, онро уммї‌ ме‌номанд. Гарчи‌ он‌ Њазрат‌ илму донишро аз касе‌ фаро нагирифта‌ буд, вале‌ тибќи омўзиш‌ ва лутфи‌ Худованд аз тамом‌и махлуќот‌ оли‌тар буданд ва Худованд илмњои‌ бисёреро ба‌ эшон‌ иноят‌ фармуда‌ буд.

Пурсиши ‌28: Љабарил‌ алайњиссалом‌ чикора‌ аст?

Посух: Фаришта‌ест,‌ ки‌ вањй‌ ва амри Худовандро ба‌ паёмбарон‌ мерасонад.

Пурсиши ‌29: Мусулмон‌ Худовандро чї гуна‌ ибодат‌ ва бандагї‌ мекунад?

Посух: Намоз ме‌хонад, рўза‌ ме‌гирад, закот‌ ме‌дињад ва њаљ‌ ме‌кунад.

Пурсиши ‌30: Намоз чист?

Посух: Намоз ибодат‌ ва равиши‌ махсусе‌ аст,‌ ки‌ бо он Худовандро бандагї‌ ме‌кунем‌ ва чигунагии‌ он дар Ќуръон‌ ва ањодиси‌ Паёмбари акрам‌ ба‌ мусулмонон омўзиш‌ дода‌ шудааст.

Пурсиши ‌31: Равиши‌ махсуси‌ бандагї,‌ ки‌ онро «намоз» ме‌номанд, чї гуна‌ аст?

Посух: Дар хона‌ ё дар масљид даст‌ баста‌ ме‌истанд ва аз Ќуръон‌ мехонанд, њамду сано ва бузургии‌ Худоро ба љой ме‌оваранд, гоње‌ дар боргоњи‌ Ў хам‌ ме‌шаванд ва гоње‌ пешонии‌ хешро ба‌ ќасди тазарр‌уъ‌ ва изњори аљзу нотавонии хеш бар замин‌ ме‌ниҳанд.

Пурсиши ‌32: Шахси‌ намозгузор дар масљид ба‌ Худо наздик‌ ме‌шавад ё дар хона?

Посух: Инсон‌ ҳамеша‌ дар мањзари Худованд ќарор дорад, чї‌ дар масљид ва чї‌ дар хона, вале‌ хондани‌ намоз дар масљид савоб‌и бештаре‌ дорад.

Пурсиши‌ 33: Ба‌ шустани‌ дасту рў ва пойњо, ки‌ пеш‌ аз намоз анљом‌ ме‌гирад, чї‌ ме‌гўянд?

Посух: Онро «вузў» ме‌гўянд, ки‌ бидуни‌ он‌ намоз сањењ‌ нахоњад шуд.

Пурсиши‌ 34: Њангоми‌ намоз рўйи‌ одамї‌ ба‌ кадом‌ тараф‌ бояд бошад?

Посух: Ба‌ тарафи‌ ќибла, ки‌ дар кишвари мо дар ќисмати‌ офтобнишин‌ ќарор дорад.

Пурсиши‌35: Чаро бояд рухи‌ хешро ба‌ тараф‌ ќибла‌ кунем?

Посух: Дар Маккаи‌ мукаррама‌ хонае‌ аст,‌ ки‌ онро «Каъба» (Хонаи‌ Худо) ме‌номанд, њангоми‌ намоз зарур‌ аст,‌ ки‌ рўй‌и мо ба‌ сўи‌ он‌ бошад ва чун‌ он‌ шањр аз сарзамини‌ мо таќрибан дар љониб‌и ѓуруби‌ офтоб‌ ќарор дорад, мо рўйи худро ба‌ сўи‌ маѓриб‌ ме‌кунем.

Пурсиши ‌36: Он‌ тарафе,‌ ки‌ рў‌ ба‌ сўйи‌ он‌ ме‌кунанд ва намоз мехонанд, чї‌ ном‌ дорад?

Посух: «Ќибла» ном‌ дорад.

Пурсиши ‌37: Дар як‌ шабонарўз чанд бор намоз хонда‌ ме‌шавад?

Посух: Панљ‌ бор.

Пурсиши‌ 38: Номи‌ панљ‌ ваќт‌ намоз чист?

Посух: Аввал‌ - «Намози бомдод», ки‌ пеш‌ аз тулуъи‌ офтоб‌ хонда‌ мешавад.

Дувум‌ - «Намози пешин», ки‌ баъд аз завол‌ офтоб‌ хонда‌ ме‌шавад.

Севум‌ - «Намози аср», ки‌ дар њудуди ду ё як‌уним‌ соат‌ пеш‌ аз ѓуруби‌ офтоб‌ хонда‌ ме‌шавад.

Чањорум‌ - «Намози шом», ки‌ баъд аз ѓуруби‌ офтоб‌ хонда‌ ме‌шавад.

Панљум‌ - «Намози хуфтан», ки‌ дар њудуди якуним‌ соат‌ пас‌ аз ѓуруби‌ офтоб‌ хонда‌ ме‌шавад.

**‌**

**Азон**

Пурсиши ‌39: «Азон» чист?

Посух: Њангоме‌ ки‌ ваќти‌ намоз фаро ме‌расад, чанд лањза‌ пеш‌ аз хондани‌ намоз рў ба‌ ќибла‌ истода‌ ва бо садои‌ баланд калимоти‌ зайл‌ гуфта‌ ме‌шаванд, ки‌ дар истилоҳи шариат онро «азон» ме‌номанд.

**Равиши‌ азон:**

**«Аллоњу Акбар, Аллоњу Акбар, Аллоњу Акбар, Аллоњу Акбар.**

**Ашњаду ан ло илоња иллаллоњ, Ашњаду ан ло илоња иллаллоњ.**

**Ашњаду анна Муњаммадар-Расулуллоњ, Ашњаду анна Муњаммадар-Расулуллоњ.**

**Њайя алас-салоњ, Њайя алас-салоњ.**

**Њайя алал-фалоњ, Њайя алал-фалоњ.**

**Аллоњу Акбар, Аллоњу Акбар. Ло илоња иллаллоњ».**

Тарљума:

**«Худо бузург‌ аст, Худо бузург‌ аст, Худо бузург‌ аст, Худо бузург‌ аст.**

**Гувоњї‌ ме‌дињам,‌ ки‌ ба љуз Худо дигар маъбуде‌ нест.**

**Гувоњї‌ ме‌дињам,‌ ки‌ ба љуз Худо дигар маъбуде‌ нест.**

**Гувоњї‌ ме‌дињам,‌ ки‌ Њазрати‌ Муњаммад (с) фиристодаи‌ Худованд аст. Гувоњї‌ ме‌дињам,‌ ки‌ Њазрати‌ Муњаммад (с) фиристодаи‌ Худованд аст.**

**Бишитобед ба‌ сўйи‌ намоз, бишитобед ба‌ сўйи‌ намоз.**

**Бишитобед ба‌ сўйи‌ растагорї, бишитобед ба‌ сўйи‌ растагорї.**

**Худо бузург‌ аст, Худо бузург‌ аст. Ба љуз Худо дигар маъбуде‌ нест».**

Дар намози бомдод, баъд аз гуфтани‌ **«Њайя‌ ала-л-‌ фалоҳ»** ду бор **«Ас-салоту хайрун мина-н-навм»** гуфта‌ ме‌шавад, ки‌ маънояш‌ чунин‌ аст: **«Намоз аз хоб‌ бењтар аст».**

Пурсиши‌ 40: «Такбир» чиро‌ ме‌гўянд?

Посух: Пеш‌ аз ин ки‌ мардум‌ омодаи‌ намоз ме‌шаванд, шахсе‌ пушти‌ сар имом‌ истода‌ ва њамон‌ калимоти‌ азонро эълом‌ ме‌дорад ва баъд аз «**Њайя ала-л-фалоњ**» ду бор «**Ќад ќомати-с-салоњ**» изофа‌ ме‌кунад.

Пурсиши ‌41: Азон‌ ва такбиргўяндаро чї ме‌гўянд?

Посух: Азонгўянда‌ро «муаззин» ва такбиргўяндаро «мукаббир» мегўянд.

Пурсиши ‌42: Намозе,‌ ки‌ ба‌ сурати‌ дастаљамъї‌ хонда‌ ме‌шавад, ба‌ ин‌ намоз ва ба‌ касе,‌ ки‌ аз њама пештар ме‌истад ва ба‌ бақияи‌ мардум чї‌ ме‌гўянд?

Посух: Ба‌ ин‌ намоз «намози љамоат» ва ба‌ касе,‌ ки‌ пештар аз дигарон‌ ме‌истад «имом» ва ба‌ касоне, ки‌ пушти‌ сари «имом» намоз мехонанд, «муќтад‌ї» ме‌гўянд.

Пурсиши‌ 43: Касеро,‌ ки‌ танњо намоз ме‌хонад, чї‌ ме‌гўянд?

Посух: Ба‌ ў «мунфарид» ме‌гўянд.

Пурсиши‌ 44: Ба‌ мањалле,‌ ки‌ барои‌ хондани‌ намоз омода‌ ме‌шавад ва фаќат‌ дар он љо намоз ме‌хонанд, чї‌ ме‌гўянд?

Посух: Онро «масљид» ме‌гўянд.

Пурсиши ‌45: Дар масљид чї‌ аъмоле‌ ба‌ љо‌ оварда‌ ме‌шавад?

Посух: Дар масљид бояд хомўш‌ буд, намоз хонд ё Ќуръони‌ маљид тиловат‌ кард ё машѓули‌ зикр ва ибодати‌ илоњї‌ шуд. Бемаврид њарф‌ задан‌, ѓавѓо ва ошўб‌ барпо кардан‌ дар масљид дуруст нест.

Пурсиши‌ 46: Намоз чї‌ фоидањое‌ дорад?

Посух: Намоз фоидањои бе‌шуморе‌ дорад, ки‌ бархе‌ аз он‌ ба шарҳи зер ме‌бошад:

1. Бадан‌ ва либоси‌ одами‌ намозгузор ҳамеша‌ пок‌ ва тоза аст.
2. Худованд аз одами‌ намозгузор хушнуд ва розї‌ аст.
3. Њазрати‌ Расули‌ акрам (с)‌ аз одами‌ намозгузор розї‌ ва хушнуд хоњад шуд.
4. Одами‌ намозгузор назди Худованд мањбуб‌ аст.
5. Шахси‌ намозгузор дар ин‌ дунё њам мавриди эњтиром‌ ва ситоиши‌ одамњои‌ хуб‌ ќарор ме‌гирад.
6. Намозгузор аз бисёр гуноњон‌ мањфуз‌ ва эмин ме‌монад.
7. Худованд намозгузорро пас‌ аз марг дар осоиш‌ ва итминон‌ ќарор ме‌дињад.

Пурсиши‌ 47: Дар намоз чї‌ чизе‌ хонда‌ ме‌шавад ва иборати‌ он‌ чї гуна‌ аст?

Посух: Аз оѓози намоз то анљоми‌ он он чи‌ хонда‌ ме‌шавад, ба шарҳи‌ зер аст:

**Такбир**: Аллоњ Акбар (Худованд аз њар чиз бузургтар аст).

**Сано**: **«Субњонакаллоњумма ва бињамдика ва таборакасмука ва таъоло љаддука ва ло илоња ѓайрука»**.

**«Бор Илоњо! Ба‌ азамат‌ ва таќаддусат‌ эътироф‌ мекунем‌ ва њамду санои‌ Туро ме‌гўям. Номи‌ гиромии‌ Ту бисёр бобаракат‌ аст ва азамату љалоли‌ Ту бисёр воло ва ба љуз зоти‌ покат њељ‌ маъбуде‌ шоистаи‌ парастиш‌ нест».**

**Тааввуз: «Аъузу биллоњи минаш-шайтонир-раљим».**

**«Ба‌ Аллоҳ аз шарри шайтон‌и мардуд ва лаъин паноњ‌ ме‌барам‌».**

**Тасмия**: **«Бисмиллоњир-Рањмонир-Рањим»**.

**«Ба‌ номи‌ ‌Аллоҳ, ки‌ бисёр бахшоянда‌ ва мењрубон‌ аст, оѓоз ме‌кунам‌».**

Тарљума: **«Бигў! Ба‌ Парвардигори одамиён‌ паноњ‌ ме‌барам, подшоњи‌ одамиён, маъбуди одамиён, аз шарри васваса кунанда,‌ ки‌ дар дил‌њои‌ одамиён‌ васваса‌ ме‌кунад, аз љинњо бошад ё аз одамиён».**

**Рукуъ**: Яъне‌ дар њоли‌ хам‌ шудан ин тасбењро гўяд‌: **«Субњона Раббиял-Азим».**

**«Парвардигори бузурги‌ хешро ба покї‌ ёд‌ ме‌кунам».**

**Ќавма**: Яъне‌ њангом‌и бархостан‌ аз рукўъ ин тасбењро‌ гўяд‌: **«Самиъаллоњу лиман њамидањ».**

**«Худованд њамди касеро шунид, ки‌ Ўро ситоиш‌ ме‌кунад».**

**Њамди ќавма**:

**«Раббано лакал-њамд». «Тамоми‌ хубињо махсуси‌ Ту ва барои‌ Ту аст».**

**Саљда**: Яъне‌ дар њоли‌ сар бар замин гузоштан‌ тасбењ‌ гўяд:

**«Субњона Раббиял-Аъло».** **«Парвардигори волои‌ хешро ба покї‌ ёд‌ мекунам».**

**Ташањњуд ё аттањийёт**:

**«Аттањийёту лиллоњи вас-салавоту ват-таййибот, ассалому алайка айюњан-Набийю ва рањматуллоњи ва баракотуњу, ассалому алайно ва ало ибодиллоњис-солињин, ашњаду ан ло илоња иллаллоњу ва ашњаду анна Муњаммадан абдуњу ва расулуњу».**

Тарљума:

**«Тамоми‌ ибодоти‌ ќавлию‌ баданї‌ ва молї махсуси‌ А‌ллоҳанд. Салом‌ бар Ту эй‌ Паёмбар ва рањмату баракати‌ ‌Аллоҳ бар Ту бод, салом‌ бар мо ва бар бандагони‌ неки‌ Аллоњ. Гувоњї‌ ме‌дињам,‌ ки‌ ба љуз ‌Аллоҳ дигар маъбуде нест ва гувоњї‌ ме‌дињам‌, ки‌ Муњаммад банда‌ ва расули‌ Аллоњ аст».**

**Дуруди шариф:**

**«Аллоњумма салли ало Муњаммадин ва ало оли Муњаммадин камо саллайта ало Иброњима ва ало оли Иброњим, иннака Њамидум Маљид».**

**«Аллоњумма борик ало Муњаммадин ва ало оли Муњаммадин камо боракта ало Иброњима ва ало оли Иброњим, иннака Њамидум Маљид».**

Тарљума:

**«Худовандо! Бар Муњаммад ва оли‌ Муњаммад рањмат‌ нозил‌ кун,‌ њамон гуна‌ ки‌ бар Иброњим‌ ва ол‌ Иброњим‌ рањмат‌ нозил‌ фармудї, њамоно Ту ситудашуда‌ ва боазамат‌ њастї. Худовандо! Бар Муњаммад ва оли‌ Муњаммад баракат‌ нозил‌ кун,‌ њамон гуна‌ ки‌ бар Иброњим‌ ва оли Иброњим‌ баракат‌ нозил‌ фармудї,‌ њамоно Ту ситудашуда‌ ва боазамат‌ њастї».**

**Дуои‌ баъд аз дуруд**:

**«Аллоҳуммаѓфир лї ва ливолидайя ва лиљамиъил-муъминина вал-муъминот, вал-муслимина вал-муслимот, ал-ањёи минњум вал-амвот».**

Тарљума:

**«Худовандо! Маро ва падару модарамро, тамоми мардону занони муъмин ва мардону занони мусулмонро, зиндагону мурдагони онњоро биомурз».**

**Салом:**

**«Ассалому алайкум ва рањматуллоњ»**.

Тарљума:

‌**«Салом‌ ва рањмати‌ илоњї‌ бар шумо бод».**

**Дуои‌ баъд аз намоз:**

**«Аллоҳумма Антас-Салому ва минкас-салом, таборакта ё Зал-љалоли ва-л-икром».**

Тарљума:

**«Худоё! Ту саломатидињанда‌ њастї‌ ва саломатї‌ аз тарафи‌ Ту хоњад расид, бобаракат‌ њастї‌ эй‌ зоти бузургвор ва боазамат!».**

**Дуои‌ ќунут**:

**«Аллоњумма инно настаъинука ва настаѓфирука ва нуъмину бика ва натаваккалу алайка ва нуснї алайкал-хайр, нашкурука ва ло накфурука ва нахлаъу ва натруку май-яфљурук. Аллоњумма ийёка наъбуду ва лака нусаллї ва насљуду ва илайка насъо ва нањфиду ва нарљу рањматака ва нахшо азобака инна азобака бил-куффори мулњиќ».**

Тарљума:

**«Худовандо! Њамоно аз Ту кўмак‌ ва омурзиш‌ ме‌талабем‌ ва ба‌ Ту имон‌ ме‌орем, бар Ту таваккул‌ ва эътимод ме‌кунем ва Туро бо хубї‌ ситоиш‌ ме‌кунем,‌ аз Ту сипосгузорї‌ намуда, носипоси‌ят‌ наме‌кунем‌, Туро мепарастем‌ ва барои‌ Ту намоз ме‌хонем‌ ва саљда‌ ме‌кунем ва ба‌ сўи‌ Ту ме‌ойем, аз рањматат‌ умедвор ва аз азобат‌ бимнокем, њамоно азоби‌ Ту домангири куффор аст».**

**‌Равиши‌ вузў:**

Пурсиши ‌48: Чї гуна‌ бояд вузў кард?

Посух: Дар зарфи‌ поке‌ об‌ гирифта, дар љои‌ пок‌ нишаста, остинњоро то болои‌ оринљњо боло мекунад. Сипас **«Бисмиллоњ»** гуфта, се‌ бор њар ду дастро то мафсил‌ (банди даст) мешўяд. Се‌ бор об‌ дар дањон‌ карда, аз мисвок‌ истифода‌ мекунад. Он гоњ‌ се‌ бор об‌ дар бинї‌ карда, онро меафшонад ва бо ангушти‌ кўчаки‌ дасти‌ чап биниро тоза мекунад. Сипас‌ се‌ бор рўйи хешро мешўяд, чењраашро хуб‌ мемолад ва онро аз болои пешонї‌, яъне њамон љое,‌ ки‌ мўй рўида‌аст, то зери занах (мана)‌ ва аз ин‌ гўш‌ то он‌ гўш‌ мешўяд. Сипас‌ дастњоро бо оринљњо мешўяд, нахуст‌ дасти‌ рост‌ ва сипас‌ дасти‌ чап‌ шуста‌ мешавад. Баъдан дастњоро бо об‌ тар карда, сарро масњ‌ мекунад. Сипас‌ гўшњо ва баъд гарданро як бор масњ‌ менамояд. Сипас‌ се‌ бор њар ду поро, нахуст‌ пои‌ рост‌ ва сипас‌ пои‌ чапро бо шитолинги по мешуст.

**‌Равиши‌ адои намоз:**

Пурсиши ‌49: Равиши‌ хондани‌ намоз чї гуна‌ аст?

Посух: Равиши‌ хондани‌ намоз ба шарҳи‌ зайл‌ аст:

Нахуст‌ вузў кун, либоси‌ покиза бипўш, дар љои‌ поке‌ рў ба‌ ќибла‌ биист‌ ва нийяти‌ намозро бикун. Њар ду дастњоро то гўшњо баланд карда, **«Аллоњу Акбар»** бигў, дастњоро дар зери ноф‌ бибанд, дасти‌ ростро болои‌ дасти‌ чап‌ бигузор, бо адаб‌у эњтироми‌ комил‌ биист,‌ ба‌ ин‌ тараф‌ ва он‌ тараф‌ нигоњ‌ макун‌, комилан ба‌ сўи‌ Худованд мутаваљљењ‌ бош‌ ва нахуст‌ ин саноро бихон:

**«Субњонакаллоњумма ва бињамдика ва таборакасмука ва таъоло љаддука ва ло илоња ѓайрука»**.

Сипас‌ **«Аъузу биллоњи минаш-шайтонир-раљим» ва «Бисмиллоњир-Рањмонир-Рањим»** бигў, он гоњ‌ сураи «Фотиња»-ро то охир хонда‌ оњиста‌ омин‌ бигў, сипас‌ сураи‌ «Ихлос‌» ё дигар сура‌е‌ хонда, такбир бигў ва ба‌ рукўъ‌ бирав. Дар рукўъ‌ њар ду зонуи‌ хеш‌ро бо њар ду даст‌ муњкам‌ бигир ва тасбењи‌ рукўъ‌ **«Субњона Раббиял-Азим»-**ро се‌ ё панљ‌ бор бихон. Сипас‌ **«Самиъаллоњу лиман њамидањ»** гуфта‌ рост‌ шав ва **«Раббано лакал-њамд»** бигў, сипас‌ такбир гуфта‌, ба‌ саљда‌ бирав, нахуст‌ њар ду зону ва сипас‌ њар ду даст‌ро бар замин‌ бигузор, сипас‌ миён‌и њар ду даст, аввал‌ бинї‌ ва баъд пешони‌ро бар замин‌ бигузор. Дар‌ саљда‌ **«Субњона Раббиял-Аъло»-**ро се‌ ё панљ‌ бор бихон. Сипас‌ такбир гуфта‌ сарро аз саљда‌ бардор ва рост‌ бинишин‌, боз такбир гуфта‌, саљда‌и дувумро монанди саљда‌и аввал‌ ба љо овар, он гоњ‌ такбир гуфта‌, бидуни гузоштани дастњо бар замин‌ бархез ва рост биист. Дар ракъати‌ дувум‌ **«Бисмиллоњир-Рањмонир-Рањим»**‌ гуфта, сураи «Фотиња»-ро бо сура‌е‌ бихон‌ ва ба‌ рукўъ‌ бирав, ќавма‌ ва њар ду саљдаро ба љо‌ оварда,‌ сипас бинишин‌, ташањњуд, дуруд ва дуо бихон,‌ он гоњ‌ аввал ба‌ самти‌ рост‌ ва баъдан ба‌ самт‌и чап‌ салом‌ бигў. То ин љо ду ракъат‌ намоз ба‌ поён‌ мерасад. Пас‌ аз салом‌ ин‌ дуоро бихон:

**«Аллоҳумма Антас-Салому ва минкас-салом, таборакта ё Зал-љалоли вал-икром»**.

Дастњоро баланд карда,‌ дуо бикун, ваќте‌ ки аз дуо фориғ‌ шудї,‌ њар ду даст‌ро бар чењра‌и хеш‌ бимол.

Пурсиш‌и 50: Дар миёни‌ њар ду саљда‌ ба‌ њангоми хондани‌ ташањњуд чї гуна‌ бояд нишаст?

Посух: Пои‌ ростро рост кунад ва пои‌ чапро густаронида, рўи‌ он‌ бинишинад, бояд,‌ ки‌ ангуштони‌ пои‌ ростро‌ ба‌ тараф‌ ќибла‌ бигардонад, дар њоли‌ нишастан‌ њар ду дастро бар зонуњо бигузорад.

Пурсиши ‌51: Оё дар намозњои‌ имом, танњогузор ва муќтадї‌ фарќе‌ вуљуд дорад?

Посух: Оре‌, ин‌ тафовут‌ вуљуд дорад, ки‌ имом‌ ва танњогузор дар ракъати‌ аввал‌ пас‌ аз хондани‌ сано, таъаввуз («Аъузу биллоњ») ва тасмия («Бисмиллоњ»), «Фотиња» ва сура‌е‌ ме‌хонанд ва дар ракъати‌ дувум‌ низ тасмия‌, «Фотиња» ва сура‌ ме‌хонанд. Муќтадї‌ фаќат‌ дар ракъати‌ аввал‌ сано ме‌хонад ва баъдан хомўш‌ ме‌шавад. Фарќ‌и дувум‌ ин‌ аст,‌ ки‌ дар ваќти бархостан‌ аз рукуъ имом‌ ва танњогузор **«Самиъаллоњу лиман њамидањ»** ме‌гўянд, танњогузор илова ба‌р ин **«Раббано лакал-њамд»** низ ме‌гўяд. Албатта‌ муќтадї‌ фаќат‌ **«Раббано лакал-њамд»** ме‌гўяд.

Пурсиш‌и 52: Агар намоз серакаъатї‌ ё чањорракаъатї‌ бошад, чї гуна‌ хонда‌ ме‌шавад?

Посух: Ду ракъат њамон гуна‌ хонда‌ ме‌шавад, ки‌ ќаблан‌ баён‌ шуд. Албатта‌ дар ќаъда пас‌ аз ташањњуд дуруд нахонад, балки‌ такбир гуфта‌ бархезад. Агар намози вољиб‌ ё нафл‌ ё суннат‌ аст, ду ракъати‌ охирро ҳамонанди ду ракъат‌и аввал‌ бихонад ва агар намози фарз‌ аст, дар ракъат‌и севум‌ ва чањорум‌ њамроњи‌ «Фотиња» сура‌е‌ нахонад ва бақияи‌ афъоли намоз‌ро ҳамонанди ду ракъати‌ аввал‌ анљом‌ дињад.

Пурсиш‌и 53: Намози суннат‌ ё нафл‌ се‌ ракъат‌ њам‌ хонда‌ ме‌шавад ё на?

Посух: Намози нафл‌ ё суннат‌ чањор ракъат‌ ё ду ракъат‌ бояд хонда‌ шавад, ба‌ сурат‌ се‌ракъатї‌ дуруст‌ нест.

Пурсиши ‌54: Равиши‌ дурусти‌ рукуъ‌ чї гуна‌ аст?

Посух: Рукуъ‌ бад-ин‌ сурат‌ аст‌, ки‌ камар ва сар бояд дар рукуъ‌ бо њам‌ баробар бошанд, яъне‌ сар аз камар на‌ болотар ва на‌ поён‌тар бошад ва зонуњо бо дастњо муњкам‌ нигањ‌ дошта‌ шаванд.

Пурсиши 55: Равиш‌и дурусти саљда‌ чї гуна‌ аст?

Посух: Саљда‌ бад-ин‌ тариќ‌ сурат‌ гирад, ки‌ панљаи‌ дастњо бар замин‌ ќарор дошта‌ бошад ва бақияи‌ ќисмат‌и даст аз замин‌ боло бошад, шикам‌ аз ронњо ва њар ду даст‌ аз пањлуњо дур бошанд.

Пурсиши ‌56: Пас‌ аз анљоми‌ намоз бо ангуштњо чї‌ чизе‌ шумурда‌ ва хонда‌ ме‌шавад?

Посух: Сию‌ се‌ бор «Субњоналлоњ», сию‌ се‌ бор «Алҳамду ‌лилоҳ», сию‌ чањор бор «А‌‌ллоҳу Акбар» гуфтан‌ суннат аст ва ин‌ тасбењот‌ савоби‌ бисёр дорад.

**«Эй‌ онон ки‌ имон‌ оварда‌ед, худ ва хонавода‌атон‌ро аз оташ‌и љањаннам‌ бирањонед!».**

**Бахш‌и аввал‌**

**Ќисмати‌ дувум: Аќоид**

Пурсиш‌и 57: Асос‌ ва пояи‌ Ислом‌ бар чанд чиз устувор аст?

Посух: Пояи‌ Ислом‌ бар панљ‌ чиз устувор аст.

Аввал: Калима‌ «Тайиба»‌ ё калима‌и «Шањодат» гуфтан, яъне‌ мафњум‌ ва маънои‌ онро бо дил‌ пазируфтан‌ ва бо забон‌ иќрор кардан.

Дувум: Хондани‌ намоз.

Севум: Додани‌ закот.

Чањорум: Гирифтани‌ рўзаи‌ моњи‌ мубораки‌ Рамазон.

Панљум: Њаљљи‌ хонаи‌ Каъба.

Пурсиши ‌58: Калимаи‌ «Тайиба»‌ чист‌ ва чї‌ мафњуме‌ дорад?

Посух: Калимаи‌ «Тайиба»‌ ин‌ аст: **«Ло илоња иллаллоњу‌ Муњаммадур-Расулуллоњ»**‌, яъне‌ ба љуз Худованд касе‌ шоистаи‌ ибодат‌ нест, њазрат‌и Муњаммад (с) фиристода‌ ва Пайѓамбари‌ Худост.

Пурсиши ‌59: Калимаи‌ «Шањодат»‌ чист‌ ва чї‌ мафњуме‌ дорад?

Посух: Калимаи‌ «Шањодат»‌ ин‌ аст: **«Ашњаду ан ло илоња иллаллоњу ва ашњаду анна Муњаммадан абдуњу ва расулуњу».**

Яъне: **«Гувоњї‌ ме‌дињам‌, ки‌ ба љуз Аллоњ дигар маъбуде нест ва гувоњї‌ ме‌дињам,‌ ки‌ Њазрати‌ Муњаммад (с) банда‌ ва расули‌ Аллоњ аст».**

Пурсиш‌и 60: Оё бидуни‌ фањмидани‌ маъно‌ ва мафњуми‌ ин калима‌ фаќат‌ бо хондани‌ он‌ бо забон, одамї‌ мусулмон‌ ме‌шавад?

Посух: На, балки‌ мафњумашро фањмида бо дил‌ яќин‌ намудан ва бо забон‌ иќрор кардан‌ лозим‌ аст.

Пурсиш‌и 61: Бо дил‌ яќин‌ намудан ва бо забон‌ иќрор карданро чї‌ мегўянд?

Посух: Имон‌ овардан‌ ме‌гўянд.

Пурсиши ‌62: Касе‌, ки‌ гунг‌ аст‌ ва бо забон‌ наме‌тавонад иќрор кунад, чї гуна‌ имон‌ оварданаш‌ маълум‌ ме‌шавад?

Посух: Дар мавриди гунг‌ ин ќадар кофї‌ аст‌, ки‌ бо ишора ягонагии‌ Худованд ва пайѓамбарии‌ Њазрати‌ Муњаммад (с)-ро эълом‌ дорад.

Пурсиши ‌63: Барои‌ мусулмон‌ ба чанд чиз имон‌ овардан лозим‌ аст?

Посух: Ба њафт‌ чиз, ки‌ баёни‌ онњо дар имони‌ муфассал‌ ба шарҳи‌ зер аст:

**«Оманту биллоњи ва малоикатињи ва кутубињи ва русулињи вал-явмил-охири вал-ќадари хайрињи ва шаррињи миналлоњи таъоло вал-баъси баъдал-мавт».**

Пурсиш‌и 64: Мусулмонон нисбат‌ ба‌ Худованд чї‌ аќида‌е‌ бояд дошта‌ бошанд?

Посух: Бояд чунин‌ аќида‌ дошта‌ бошанд ки:

* Худованд ягона‌ аст.
* Фаќат‌ Ў шоиста‌и бандагї‌ ва ибодат‌ аст ва ба љуз Ў‌ каси дигаре лоиќи‌ бандагї‌ нест.
* Ўро њељ‌ шарик‌ ва њамтое‌ нест.
* Ў њар суханро ме‌донад, њељ‌ чизе‌ бар Ў‌ пўшида‌ нест.
* Ў тавоно ва боќудрат‌ аст.
* Ў замину осмон, офтобу моњ, фариштагон, ситорагон, љинну‌ инсон‌ ва тамом‌ љањонро офаридааст ва фаќат‌ Ў молики‌ љањон‌ аст.
* Ў ме‌миронад ва зинда‌ ме‌кунад, яъне‌ мирондан‌ ва зинда‌ кардани‌ махлуќот‌ тибќи‌ амри Ў анљом‌ ме‌гирад.
* Ў тамоми‌ махлуќот‌ро ризќу‌ рўзї‌ ме‌дињад.
* Ў на‌ чизе‌ ме‌хўрад, наме‌нўшад ва наме‌хобад.
* Ў ба худии‌ худ ҳамеша‌ буд‌ ва ҳамеша‌ хоњад буд.
* Касе‌ Ўро наофаридааст, балки Ў офаринандаи њама чиз аст.
* Барои‌ Ў на‌ падаре‌ њаст‌ ва на‌ зан‌ ва фарзанде‌, аз тамоми‌ ин‌ умур пок‌ ва мубарр‌о аст.
* Њама‌ ниёзманд ва муњтољи‌ Ў њастанд ва Ў ба‌ касе‌ ва ё ба‌ чизе‌ муњтољ‌ нест.
* Ў бемонанд аст, њељ‌ чизе‌ монанд ва мушобењи‌ Ў нест.
* Ў аз тамоми‌ айбњо ва наќсњо пок‌ аст.
* Ў аз дасту‌ по, гўш‌у бинї,‌ шаклу‌ сурат‌ ва дигар чизњое,‌ ки‌ барои‌ махлуќот‌ собит‌анд, пок‌ ва мубарр‌о аст.
* Ў фариштагон‌ро офарида‌ ва бар назм‌у тадбири корњои олам‌ муваззаф кардааст.
* Ў барои‌ њидоят‌ ва роњнамоии‌ махлуќ‌и хеш, пайѓамбаронро фиристодааст, то дин‌у мазњаби‌ њаќ‌ро ба‌ онњо нишон‌ дињанд, ононро аз суханони‌ зишту‌ нодуруст‌ дур кунанд ва суханони‌ хуб‌ ба‌ онњо биёмўзанд.

**‌Фариштагон**‌

Пурсиш ‌65: Фариштагон‌ чикора‌анд?

Посух: Фариштагон‌ махлуќ‌и Худованд њастанд, ки‌ аз нур офарида‌ шуда‌анд, аз чашмони мо пинњон‌анд, на‌ мард њастанд ва на‌ зан, нофармонии‌ Худо ва гуноњ‌ наме‌кунанд, ба‌ корњое,‌ ки‌ Худованд онњоро муќаррар карда‌аст, маъмур ва машѓул‌анд.

Пурсиши‌ 66: Теъдоди фариштагон‌ чї ќадар аст?

Посух: Теъдоди фариштагонро ба љуз Худованд кас‌и дигаре намедонад. Албатта‌ ин ќадар маълум‌ аст,‌ ки‌ бисёр њастанд ва аз миёни‌ онон‌ чањор фаришта‌ муќарраб‌ ва маъруф‌анд.

Пурсиш‌и 67: Чањор фариштаи‌ машњур кадомњо њастанд?

Посух: Аввал: Њазрати‌ Љабарил,‌ ки‌ паёмњо, дастурот‌ ва китобњои‌ илоњиро назди пайѓамбарон‌ ме‌орад.

Дувум: Њазрати‌ Исрофил‌, ки‌ њангоми‌ ќиёмат‌ дар сур медамад.

Севум: Њазрати‌ Микоил, ки‌ бар амри борон‌ ва рўзї‌ расондан‌ ба‌ махлуќот муваззаф аст.

Чањорум: Њазрати‌ Азроил,‌ ки‌ бар гирифтани‌ љони‌ махлуќот‌ муваззаф аст.

**‌Китобњои‌ осмонї‌**

Пурсиши ‌68: Китобњои‌ илоњї‌ чанд то њастанд?

Посух: Теъдоди бисёре‌ аз китобњои‌ бузург‌ ва кўчак‌ аз сўи‌ Худованд бар паёмбарон‌ нозил‌ шудааст. Ба‌ китобњои‌ бузург‌ «Китоб» ва ба‌ китобњои‌ кўчак‌ «Саҳифа» гуфта‌ ме‌шавад. Аз миён‌и онњо чањор китоб‌ машњур аст.

Пурсиши ‌69: Чањор китоб,‌ ки‌ маъруф‌анд, чї‌ ном‌ доранд ва бар кадом‌ паёмбарон‌ нозил‌ шуда‌анд?

Посух:

1 - «Таврот» бар њазрати‌ Мўсо (а).‌

2 - «Забур» бар њазрати‌ Довуд (а).

3 - «Инљил» бар њазрати‌ Исо (а).‌

4 - «Ќуръон» бар Пайѓамбари мо њазрати‌ Муњаммад (с) нозил‌ шудааст.

Пурсиши ‌70: Сањифањо‌ чандто њастанд ва бар кадом‌ паёмбарон‌ нозил‌ шуда‌анд?

Посух: Теъдоди сањифа‌њо маълум‌ нест, албатта‌ баъзе‌ аз сањифа‌њо бар њазрати‌ Одам‌ (а), баъзе‌ бар њазрат‌и Шис (а), ва‌ баъзе‌ бар Иброњим (а)‌ нозил‌ шуда‌ аст. Илова‌ бар инњо сањифа‌њои‌ дигаре‌ њам‌ будааст,‌ ки‌ бар баъзе‌ пайѓамбарон‌ нозил‌ шудааст.

**‌**

**Пайѓамбарон**

Пурсиши ‌71: Пайѓамбарон‌ чї‌ гуна шахсон‌ њастанд?

Посух: Пайѓамбарон‌ бандагони‌ Худо ва аз љинси башар њастанд, ки‌ Худованд ононро барои‌ расондани‌ паёмњои хеш‌ ба‌ бандагон таъйин‌ намудааст. Онон‌ ростгў њастанд, ҳељ гоҳ‌ дурўѓ‌ наме‌гўянд, гуноњ‌ намекунанд. Ањком ва фармонњои‌ илоњиро пинњон намедоранд ва онњоро бидуни камї‌ ва бешї‌ комилан‌ ба мардум ме‌расонанд.

Пурсиш‌и 72: Набї‌ киро ме‌гўянд?

Посух: Набї‌ низ бандаи‌ Худо ва аз љинс‌и башар аст, ки‌ ањком‌ ва дастурот‌и илоњиро ба‌ бандагон‌ таблиѓ‌ ме‌кунад. Ростгў ва дурусткор аст, дурўѓ‌ наме‌гўяд, гуноњ‌ наме‌кунад ва дар дастуроти‌ илоњї‌ каму костї‌ наме‌кунад ва њеч‌ дастуреро пинњон‌ намедорад.

Пурсиши ‌73: Оё набї‌ ва расул‌ бо њам‌ фарќе‌ доранд?

Посух: Андаке‌ бо њам‌ фарќ‌ доранд, яъне‌ расул‌ он‌ паёмбареро‌ мегўянд, ки Худованд ба‌ ў дин‌у шариат‌ ва китоби‌ наве‌ дода‌, ўро ба‌ сўи‌ мардум‌ равона‌ кардааст, аммо набї‌ њар паёмбареро‌ ме‌гўянд, хоњ‌ дин‌ ва китоби‌ нав ба‌ вай‌ дода‌ шудааст‌ ё ин ки‌ пайрави дин‌ ва китоби‌ пеш‌ аз худ бошад.

Пурсиши ‌74: Оё њељ‌ инсоне‌ ба саъйу талош‌ ва ибодати‌ хеш‌ ме‌тавонад, ки ба‌ маќоми‌ паёмбарї‌ бирасад?

Посух: На, нубувват‌ маќоме‌ нест,‌ ки‌ бо касбу талош‌ њосил‌ шавад, балки‌ Худованд ин неъматро‌ насиби‌ касоне‌ ме‌гардонад, ки‌ шоистагї‌ ва истеъдоди онро дошта‌ бошанд.

Пурсиш‌и 75: Шумори паёмбарон ва расулон‌ чї ќадар аст?

Посух: Дар дунё паёмбарон ва расулони‌ зиёде‌ мабъус‌ шуда‌анд, шумори даќиќи‌ онњо маълум‌ нест,‌ Худованд теъдодашонро бењтар медонад. Мо бояд имон‌ дошта‌ бошем,‌ ки‌ Худованд љумла паёмбаронеро, ки‌ фиристодааст, тамом‌и онон‌ барњаќ‌ њаст‌анд.

Пурсиши ‌76: Аввалин‌ паёмбар кист?

Посух: Њазрати‌ Одам (а).‌

Пурсиши ‌77: Охирин‌ паёмбар кист?

Посух: Охирин‌ паёмбар Њазрати‌ Муњаммад (с) аст.

Пурсиши ‌78: Оё пас‌ аз Њазрати‌ Муњаммад (с) паёмбари‌ дигаре њам‌ мабъус‌ ме‌шавад?

Посух: На, чунки‌ маќоми‌ нубувват‌ бар Њазрати‌ Муњаммад (с) хатм‌ гардида‌аст‌ ва то ќиёмат њељ пайѓамбари дигаре‌ мабъус‌ нахоњад шуд. Ў паёмбари охируззамон‌ аст,‌ њар кас‌ пас‌ аз вай‌ даъвои‌ паёмбарї‌ кунад, даъвояш дуруѓ‌ аст‌ ва пазируфта‌ намешавад.

Пурсиши‌ 79: Аз тамоми‌ паёмбарон‌ чї‌ касе‌ афзал‌ аст?

Посух: Аз тамоми‌ паёмбарон Паёмбари мо Њазрати‌ Муњаммад (с) афзал‌ аст, бандаи‌ Худо ва фармонбурдори ўст ва пас‌ аз Худованд маќому мартаба‌аш‌ аз тамоми‌ махлуќот‌ болотар ва гироми‌тар аст.

**‌Ќиёмат‌**

Пурсиши‌ 80: ‌Рўзи ќиёмат‌ чї гуна рўзе аст?

Посух: Ќиёмат‌ он‌ рўзеро мегўянд, ки‌ тамоми‌ инсонњо ва љондорон‌ дар он‌ рўз ме‌миранд ва тамоми‌ дунё дар коми‌ нестї‌ фурў ме‌равад, кўњњо монанд пашм‌и зада‌шуда ба њар тараф‌ мераванд, ситора‌њо пора-пора шуда‌ ва меафтанд, хулоса, њама чиз‌ нобуд ме‌шавад ва аз байн‌ меравад.

Пурсиши ‌81: Тамоми‌ инсонњо ва љондорон‌ чї гуна‌ ме‌миранд?

Посух: Њазрати‌ Исрофил‌ алайњиссалом‌ дар сур ме‌дамад. Садои‌ сур он ќадар сахт‌ ва ваҳшатнок‌ аст, ки‌ аз шиддат‌ ва сахтии‌ он тамоми‌ љондорон‌ ме‌миранд ва њам чиз дар њам‌ кўбида‌ шуда‌ ва нобуд мешаванд.

Пурсиши ‌82: Ќиёмат‌ кай‌ ме‌ояд?

Посух: Ќиёмат‌ хоњад омад, вале‌ таърихи‌ даќиќи‌ онро ба љуз Худованд каси‌ дигаре наме‌донад. Њамин ќадар маълум‌ аст‌, ки‌ дар рўзи љумъа‌ ќиёмат‌ барпо ме‌шавад. Албатта‌ Њазрати‌ Расули‌ акрам‌ (с) нишона‌њои‌ ќиёматро‌ баён‌ дошта‌анд, ки‌ аз мушоњида‌ ва вуќўи‌ онњо ќиёмат‌ наздик‌ ба‌ назар ме‌расад.

Пурсиш‌и 83: Нишона‌њои ќиёмат‌ кадом аст?

Посух: Он‌ Њазрат‌ фармудаанд: «Њангоме‌ ки‌ дар дунё гуноњ‌ бисёр шавад, фарзандон падару модарро нофармонї‌ кунанд ва ононро озор диҳанд, дар амонатњо хиёнат‌ шавад, раќс‌у суруд ва мусиќї‌ рўз ба‌ рўз афзун‌ шавад, ояндагон дар њаќќи инсонњои хуб ва солеҳи гузашта‌ бадгўї‌ кунанд, одамњои бе‌дониш‌ ва камсавод рањбарон‌и љомеа‌ шаванд, чўпонњо ва инсонњои‌ паст‌и‌ љомеа кохњо бино кунанд, афроди нолоиќ‌ ба маќомњои‌ воло ва ‌баланд ќарор гиранд, пас‌ бидонед, ки‌ ќиёмат‌ наздик‌ аст».

**‌Таќдир**

Пурсиши ‌84: Таќдир чиро‌ ме‌гўянд?

Посух: Барои‌ њар сухан‌ ва њар кори хубу‌ бад, дар илми‌ Худованд, андоза‌ ва миќёсе муќаррар аст‌ ва Худованд ба‌ њар чизе‌ ќабл‌ аз офариниш‌и он‌ огоњ‌ аст. Њамин‌ илму‌ андоза‌и илоњиро «таќдир» мегўянд. Њељ‌ сухани‌ хуб‌ ва ё баде‌ аз илму‌ андоза‌и Худованд хориљ‌ нест.

**‌Зиндагии‌ пас‌ аз марг‌**

Пурсиши ‌85: Њадаф‌ аз зиндагии‌ пас‌ аз марг‌ чист?

Посух: Дар рўзи ќиёмат‌ тамоми‌ чизњо фано ва нобуд ме‌шаванд. Онгоњ‌ њазрати‌ Исрофил дубора‌ дар сур медаманд ва тамоми‌ љондорон‌ зинда‌ ме‌шаванд. Инсонњо низ зинда‌ гашта‌ ва ба‌ боргоњи‌ илоњї‌ дар майдони‌ мањшар њозир ме‌шаванд ва мавриди њисобу‌ китоб‌ ќарор ме‌гиранд. Подош‌ ва кайфари аъмол‌ хубу‌ бад ба‌ онњо дода‌ ме‌шавад. Рўзе,‌ ки‌ ин‌ таҳавву‌лот‌ ба‌ вуќўъ‌ ме‌пайвандад, онро «явмул-ҳашр», яъне‌ рўзи гирд омадан‌ ва «явмул-љазо» ва «явмуд-дин», яъне‌ рўзи подошу‌ љазо ва «явмул-ҳисоб», яъне‌ рўзи њисоб‌ ме‌гўянд.

Пурсиши ‌86: Њафт‌ мавриде,‌ ки‌ дар имон‌и муфассал‌ мазкур аст,‌ агар касе‌ яке‌ аз онро ќабул‌ надошта‌ бошад, оё ў мусулмон‌ гуфта‌ ме‌шавад?

Посух: На, то ваќте ки‌ ба‌ вањдонияти‌ Худованд, рисолати‌ пайѓамбарон, китобњои‌ осмонї, фариштагон, таќдир, рўзи ќиёмат‌ ва зиндагии‌ пас‌ аз марг‌ имон‌ надошта‌ бошад, мусулмон‌ нахоњад буд.

Пурсиши ‌87: Њазрат‌и Расули‌ акрам‌ (с) асос‌ ва поя‌и Исломро бар панљ‌ чиз баён‌ доштанд, вале дар онњо зикре‌ аз фариштагон, китобњои‌ осмонї‌, таќдир ва рўзи ќиёмат‌ нест?

Посух: Яке‌ аз он‌ мавридњо имон‌ овардан‌ ба Њазрати‌ Расули‌ акрам‌ (с) мебошад ва чун‌ касе‌ ба он‌ Њазрат‌ имон‌ оварад, лозим аст, ки ба тамоми‌ гуфта‌њояш‌ њам‌ имон‌ дошта‌ бошад, китоберо, ки‌ он‌ Њазрат‌ аз сўи‌ Худо оварда‌анд, ба он‌ њам‌ бояд имон‌ оварад. Тамоми‌ ин‌ мавридњое,‌ ки‌ зикрашон‌ дар бањси‌ имони‌ муфассал‌ ба‌ миён‌ омад, аз Ќуръони‌ маљид ва аз дастуроти‌ Њазрати‌ Расул‌и акрам (с)‌ собит‌анд, пас‌ бояд ба‌ њамаи‌ онњо имон‌ дошт.

Пурсиши‌ 88: Агар касе‌ ба‌ тамоми‌ ин‌ мавридњо имон‌ дошта‌ бошад, вале‌ намоз наме‌хонад, закот‌ наме‌дињад, рўза наме‌гирад, њаљ‌ намекунад, оё мусулмон‌ хоњад буд?

Посух: Оре, мусулмон‌ аст, вале‌ сахт гунањкор ме‌шавад, зеро ки‌ нофармонии‌ Худо ва Расулро кардааст‌, чунин‌ шахсеро дар истило‌њи шариат‌ «фосиќ» ме‌гўянд. Ин гуна‌ инсонњо кайфар ва азоб‌и гуноњони‌ хешро хоњанд чашид ва дар нињоят бар сабаби имон доштанашон ба‌ бињишт‌ бурда‌ ме‌шаванд.

**Бахши‌ дувум**

**‌Ќисмат‌и аввал: Ањком‌**

**Омўзиши‌ ањкоми‌ исломї**

Пурсиши ‌89: Њадаф‌ аз ањкоми‌ исломї чист?

Посух: Он‌ панљ‌ мавриде,‌ ки‌ поя‌ ва асоси‌ Ислом‌ ба шумор меравад, мавриди аввали‌ онро имон‌ гўянд, ки‌ шарњи‌ он‌ дар бахш‌и аввал‌ баён‌ шуд. Чањор мавриди боќимонда‌, яъне‌ намоз, закот, рўзаи‌ Рамазон‌ ва њаљљи‌ хонаи Худоро ањком‌и исломї‌ ме‌гўянд. Дар ин‌ бахш‌ аз намоз бањс‌ хоњад шуд.

Пурсиши ‌90: Намоз чист?

Посух: Намоз равиши‌ хоссе‌ аз ибодат‌ ва бандагї‌ аст‌, ки‌ Худованд ва Расулаш ба‌ бандагон‌ омўзиш‌ дода‌анд.

Пурсиши ‌91: Пеш‌ аз оѓози намоз кадом чизњоро‌ риоя‌ кардан лозим‌ аст?

Посух: Пеш‌ аз оѓози намоз риоя‌и њафт‌ чиз лозим‌ аст, ки‌ онњоро «шароит‌ ва фароизи‌ намоз» мегўянд.

Пурсиши ‌92: Он‌ њафт‌ чизро тавзењ‌ дињед?

Посух: Аввал: Пок‌ будани‌ бадан.

Дувум: Пок‌ будани‌ либос.

Севум: Пок‌ будани‌ љойи‌ намоз.

Чањорум: Пўшидани‌ аврат.

Панљум: Ваќти‌ намоз.

Шашум: Рў ба‌ сўи‌ ќибла‌ кардан.

Њафтум: Ният‌ кардан.

**‌Шарти‌ аввали‌ намоз**

Пурсиш‌и 93: Њадаф‌ аз пок‌ будани‌ бадан‌ чист?

Посух: Њадаф‌ ин‌ аст,‌ ки‌ дар бадани‌ намозгузор ҳељ гуна‌ палидї‌ мављуд набошад.

Пурсиши ‌94: Наљосат‌ ва палидї‌ чанд ќисм‌ аст?

Посух: Наљосат ба ду ќисм‌ аст: 1. Њаќиќї. 2. Њукмї‌

Пурсиши ‌95: Наљосати‌ њаќиќиро таъриф‌ кунед?

Посух: Палидї‌ ва наљосате,‌ ки‌ зоњир ва намоён‌ бошад, онро наљосат‌и ҳаќиќї‌ гўянд.

Пурсиши ‌96: Наљосати‌ ҳукмиро таъриф‌ кунед?

Посух: Палидї‌ ва наљосате,‌ ки‌ бо њукм‌ ва дастури шариат‌ собит‌ шуда,‌ зоњиру намоён‌ нест, онро наљосат‌и ҳукмї‌ гўянд. Монанди бе‌вузў шудан‌ ё ниёз пайдо кардан‌ ба‌ ѓусл.

Пурсиши ‌97: Барои‌ намоз пок‌ будани‌ бадан‌ аз кадом навъи наљосат‌ лозим‌ аст?

Посух: Пок‌ будани‌ бадан‌ аз њар ду навъи наљосат‌ лозимї‌ аст.

Пурсиши ‌98: Наљосати‌ ҳукмї‌ бар чанд ќисм‌ аст?

Посух: Ба ду ќисм‌ аст: 1. Наљосат‌и ҳукмии‌ хурд. 2. Наљосати‌ ҳукмии бузург. Аввалиро «ҳадаси‌ асғар» ва дувумиро «ҳадаси‌ акбар» ва «љанобат»‌ ме‌гўянд.

Пурсиш‌и 99: Равиши‌ пок‌ кардани‌ бадан‌ аз наљосати‌ хурд чї гуна‌ аст?

Посух: Бадан‌ аз наљосати‌ ҳукмии‌ хурд бо вузў ва тањорат кардан пок‌ ме‌шавад.

**‌**

**Баёни‌ вузў**

Пурсиши ‌100: Вузў чист?

Посух: Вузў инро мегўянд, ки‌ њангоме‌ инсон‌ ќасди хондани намозро бикунад, нахуст њар ду дасти‌ хешро то банди даст‌ бо об‌и пок‌ бишўяд, сипас‌ се‌ бор мазмаза‌ ва истиншоќ‌ намуда, аз мисвоки‌ шаръї‌ низ истифода‌ кунад. Онгоњ‌ се‌ бор рўи худро шуста‌, сипас‌ се‌ бор њар ду дастро бо оринљњо бишўяд, баъдан‌ сар ва гўшњои‌ хеш‌ро масњ‌ кунад, онгоњ‌ њар ду поро то буљулак се‌ бор бишўяд.

Пурсиши ‌101: Оё дар вузў тамоми‌ мавридњои ёдшуда‌ зарури‌янд?

Посух: Баъзе‌ чизњо заруриянд, ки‌ аз тарк‌и онњо вузў сањењ‌ наме‌шавад ва онњоро «фарзњои вузў» мегўянд. Баъзе‌ чизњое њастанд, ки‌ аз тарки‌ онњо вузў сањењ‌ ме‌шавад, вале‌ ба таври ноќис ва онњоро «суннатњои‌ вузў» ме‌номанд, баъзе‌ чизњо њастанд, ки‌ аз анљоми‌ он‌ подош‌ ва савоб‌ ме‌расад ва аз тарки‌ онњо нуќсон‌ ва халал‌ дар вузў пеш намеояд, ки онњоро «мустаҳабњои‌ вузў» ме‌гўянд.

Пурсиш‌и 102: Дар вузў чанд чиз фарз‌ аст?

Посух: Дар вузў чањор чиз фарз‌ аст:

1. Шустани‌ рў аз љои рўидани‌ мўи‌ пешонї‌ то зери мана ва аз як‌ гўш‌ то гўши‌ дигар.
2. Шустани‌ њар ду даст‌ то оринљњо.
3. Масњи‌ чањоряки‌ сар.
4. Шустани‌ њар ду по то буљулак.

Пурсиши ‌103: Дар вузў чанд чиз суннат‌ аст?

Посух: Дар вузў сездањ‌ чиз суннат‌ аст:

1. Нияти‌ тањорат‌ ва покї‌ кардан.
2. «Бисмиллоњир-Рањмонир-Рањим»‌ гуфтан.
3. Шустани‌ њар ду даст‌ то банди даст.
4. Истифода‌ аз мисвоки‌ шаръї.
5. Се‌ бор мазмаза‌ кардан.
6. Се‌ бор истиншоќ‌ (об‌ дар бинї) кардан.
7. Хилол‌ кардани‌ риш.
8. Хилол‌ кардани‌ ангуштони‌ дасту по.
9. Њар узвро се‌ бор шустан.
10. Як‌ бор тамом‌ сарро масњ‌ кардан.
11. Њар ду гўш‌ро масњ‌ кардан.
12. Ботартиб‌ шустани аъзои вузў.
13. Паёпай‌ вузў гирифтан‌ ба‌ тавре ки‌ пеш‌ аз хушкидан‌и як‌ узв, узви дигар шуста‌ шавад.

Пурсиш‌и 104: Дар вузў чанд чиз мустањаб‌ аст?

Посух: Дар вузў панљ‌ чиз мустањаб‌ аст:

1. Таёмун‌ (аз љониб‌ рост‌ оѓоз кардан). Албатта‌ баъзе‌ аз уламо ин‌ мавридро љузви суннатњои‌ вузў шумурда‌анд ва ќавли‌ рољеҳ‌ њам‌ њамин‌ аст.
2. Масњи‌ гардан.
3. Безарурат‌ дар њолати вузў аз дигарон‌ кўмак‌ нахостан.
4. Рў ба‌ ќибла‌ нишастан‌ ва вузў кардан.
5. Дар макони‌ баланд ва пок‌ нишастан.

Пурсиш‌и 105: Дар вузў чанд чиз макрўњ‌ ва нокарданї‌ аст?

Посух: Дар вузў чањор чиз макрўњ‌ аст:

1. Дар мањалли‌ нопок‌ нишастан‌ ва вузў кардан.
2. Пок кардани‌ бинї‌ бо дасти‌ рост.
3. Ба‌ њангоми‌ вузў аз умури дунявї‌ суњбат‌ кардан.
4. Хилофи‌ равиши‌ Пайѓамбари акрам‌ (с) вузў кардан.

Пурсиш‌и 106: Вузў аз кадом чизњо‌ ботил‌ ме‌шавад?

Посух: Вузў аз њашт‌ чиз ботил‌ ме‌шавад, ки‌ ба‌ онњо «навоќизи‌ вузў» (яъне‌ ботил‌кунанда‌ вузў) ме‌гўянд.

1. Баромадани бод аз маќъад.
2. Берун‌ омадан‌ ва љорї‌ шудани‌ хун‌ ва чирк‌ аз бадан.
3. Ќай кардан ба‌ андозаи‌ пур шудани‌ дањон.
4. Хоб‌ ба‌ њолати дарозкашида‌ ва ё такязада‌ ба‌ чизе.
5. Бењушї‌ ба‌ њар тариќе,‌ ки‌ бошад.
6. Девонагї.
7. Бо садои‌ баланд дар намоз хандидан.
8. Мубоширати‌ фоҳиш.

**Баёни‌ ѓусл‌**

Пурсиши ‌107: Равиш‌и пок‌ кардани‌ бадан‌ аз њайз, нифос‌ ва эҳтилом‌ чї гуна‌ аст?

Посух: Бадани‌ одамї‌ аз мавридњои ёдшуда фаќат‌ бо ѓусл‌ пок‌ мешавад.

Пурсиши ‌108: Ѓусл‌ чист?

Посух: Яъне‌ тамоми‌ баданро аз сар то по шустан.

Пурсиш‌и 109: Равиш‌и ѓусл‌ кардан‌ чї гуна аст?

Посух: Равиши‌ ѓусл‌ ба ин‌ шарњ‌ аст‌: Нахуст‌ њар ду дастро то банди даст‌ бишўяд, сипас‌ истинљо карда‌ ва баданро аз наљосат‌ пок‌ кунад, онгоњ‌ вузўи‌ комил‌ карда, ба тамоми‌ бадан‌ об‌ биризад ва он‌ро бимолад. Дар ѓусл‌ мазмаза‌ ва истиншоќ‌ (шустани дањону бинї) њам‌ фарз‌ аст.

Пурсиш‌и 110: Дар ѓусл‌ чанд чиз фарз‌ аст?

Посух: Дар ѓусл‌ се‌ чиз фарз‌ аст:

1. Мазмаза.
2. Истиншоќ.
3. Як‌ бор тамоми‌ баданро шустан.

Пурсиши ‌111: Дар ѓусл‌ чанд чиз суннат‌ аст?

Посух: Дар ѓусл‌ панљ‌ чиз суннат‌ аст:

1. Шустани‌ њар ду даст‌ то банди даст.
2. Истинљо ва шустан‌и он‌ ќисмати‌ бадан,‌ ки‌ наљосат‌ ба‌ он љо расидааст.
3. Нияти‌ покї‌ ва рафъи‌ наљосат‌ кардан.
4. Нахуст‌ вузў кардан њамон гуна‌ ки‌ барои‌ намоз вузў карда мешавад.
5. Се‌ бор ба тамом‌и бадан‌ об‌ рехтан.

**‌**

**Баёни‌ масњ‌ бар мўза‌њо**

Пурсиши ‌112: Ба кадом‌ навъ‌ аз мўза‌њо масњ‌ кардан‌ љоиз аст?

Посух: Масњ‌ бар се‌ навъ‌ мўза‌ љоиз аст:

1. Мўза‌е,‌ ки‌ аз чарм‌ бошад ва то буљулаки пойњо дар он‌ пинњон‌ шаванд.
2. Љўробе,‌ ки‌ ќисмати‌ зерини‌ он‌ аз чарм‌ бошад.
3. Љўробе, ки‌ бисёр ситабр ва ѓафс бошад, то ки‌ ба масофаи ду-се‌ километр‌ бо он‌ пиёда‌ роњ‌ рафта шавад.

Пурсиш‌и 113: Дар кадом сурат‌ масњ‌ бар мўза‌њо љоиз аст?

Посух: Њангоме‌ ки‌ мўза‌њо пас‌ аз вузўи комил‌ пўшида‌ шаванд, онгоњ‌ агар бе‌вузў шуд, аз њамон‌ лањза‌ ки‌ вузў маесозад, бар мўза‌њо масњ‌ кашад.

Пурсиш‌и 114: То чанд рўзе паёпай‌ ме‌тавон‌ бар мўза‌њо масњ‌ кард?

Посух: Барои‌ шахси‌ муќим‌ то як‌ шабонарўз ва барои‌ мусофир то се‌ шабонарўз масњ‌ љоиз аст.

Пурсиши ‌115: Равиши‌ масњ‌ бар мўза‌њо чї гуна‌ аст?

Посух: Ќисмати‌ пушт‌и по ба ин‌ сурат‌ масњ‌ шавад, ки‌ бо ангуштони‌ даст‌ аз сари ангкштони‌ по ба‌ сўи‌ ќисмати‌ болои‌ по масњ‌ кунад.

Пурсиш‌ 116: Оё дар њол‌ати вузў ва ѓусл‌ масњ‌ бар мўза‌њо љоиз аст?

Посух: На! Фаќат‌ дар њол‌и вузў масњ‌ љоиз аст‌ ва дар њолати‌ ѓусл масњ‌ љоиз нест.

Пурсиш‌и 117: Масњ‌ бар мўза‌њое, ки‌ дарида њастанд, љоиз аст‌ ё на?

Посух: Агар мўза‌ он ќадар дарида шуда‌ бошад, ки‌ дар ваќт‌и роњ‌ рафтан се‌ ангушти‌ по зоњир ме‌шавад, масњ‌ љоиз нест‌ ва агар камтар аз он‌ бошад, љоиз аст.

**‌**

**Њукми‌ масњ‌ бар љабира‌**:

Пурсиши ‌118: «Љабира» чиро‌ ‌ мегўянд?

Посух: Љабира‌ дар асл он‌ чўбе‌ аст,‌ ки‌ баъд аз шикаста‌ шудани‌ устухон‌ барои‌ бењбудї‌ рўи‌ захм‌ баста‌ ме‌шавад. Вале‌ њадаф‌ аз љабира‌ ин љо ом‌ аст, ки чўб‌, гач‌, захмбанд ва ѓайраро‌, ки‌ рўи‌ захм‌ баста‌ мешавад, дар бар мегирад.

Пурсиш‌и 119: Масњ‌ бар захмбанд ё гач‌ ва ѓайра‌ љоиз аст‌ ё на?

Посух: Оре, дар сурате,‌ ки‌ боз кардани‌ он‌ барои‌ захм‌ зарар дошта‌ бошад, љоиз аст‌ ва агар ба‌ осонї боз шавад ва шустани‌ захм‌ зараре‌ надошта‌ бошад, шустан‌и он‌ лозим‌ аст.

Пурсиш‌и 120: Оё фаќат‌ болои‌ захм‌ ва баробари он‌ масњ‌ шавад ё масњ‌ кул‌ли љабира‌ њатмї аст?

Посух: Бояд тамоми‌ љабира‌ масњ‌ шавад, захм‌ хоњ‌ дар зери ќисмате‌ аз љабира‌ бошад ё дар зери њамаи он.

**‌**

**Баёни‌ њукми‌ наљосати‌ њаќиќї‌:**

Пурсиши ‌121: Наљосати‌ њаќиќї‌ бар чанд ќисм‌ аст?

Посух: Бар ду ќисм‌ аст:

1. Наљосати‌ ғализа‌ (вазнин)
2. Наљосати‌ хафифа‌ (сабук)

Пурсиши ‌122: Таърифи‌ наљосати‌ ғализа‌ ва хафифа‌ чї гуна аст?

Посух: Он‌ палидї‌ ва наљосате, ки‌ сахт‌ буда, палиди‌яш‌ ѓализ‌ бошад, он‌ро «ғализа» ме‌гўянд ва он‌ро, ки‌ чунин‌ набошад, «хафифа» ме‌гўянд.

Пурсиши ‌123: Наљосати‌ ғализа‌ бар чанд навъ‌ аст?

Посух: Наљосати‌ ғализа‌ иборат‌ аст‌ аз: пешоб ва ғоит‌и инсонњо, пешоб ва саргини љонварон‌и њаромгўшт, хуни‌ љории‌ одамиён‌ ва љонварон, шароб, саргини мурѓобї‌ ва мурѓи‌ хонагї.

Пурсиш‌и 124: Наљосат‌и хафифа‌ бар чанд навъ‌ аст?

Посух: Пешоби љонварони‌ њалолгўшт‌ ва саргини парандагони‌ њаромгўшт.

Пурсиш‌и 125: Чї‌ миќдор аз наљосати‌ ғализа агар дар либос ва ё бадан‌ бирасад, муоф‌ (бахшида) аст‌ ва чї миќдори он монеи намоз аст?

Посух: Наљосати ѓализа ба‌ андоза‌и кафи‌ даст‌ муоф‌ аст‌ ва агар љирмдор набошад, монанди пешоб, шароб ва ѓайра‌, ба‌ андоза‌и сиккаи‌ якдирњамї муоф‌ аст‌ ва агар беш‌ аз он‌ бошад, моне‌и намоз хоњад буд.

Пурсиш‌и 126: Чї‌ миќдор аз наљосати‌ хафифа‌ муоф‌ аст?

Посух: Агар камтар аз миќдори чањоряк‌ аз њар ќисмати‌ пероњан‌ бошад, муоф‌ аст.

Пурсиш‌и 127: Порча‌ ё баданро чї гуна‌ аз наљосат‌ ғализа‌ бояд пок‌ ва тоза кард?

Посух: Бояд се‌ бор бо об‌ шуста‌ шавад ва порча‌ дар зимни‌ шустан, њар бор бояд фишурда‌ шавад, он гоњ‌ пок‌ ва тоза ме‌шавад.

Пурсиш‌и 128: Илова‌ бар об, бо чизи дигаре‌ њам‌ шайъи‌ наљис‌ ва палид, пок‌ ме‌шавад ё на?

Посух: Оре, илова‌ бар об‌ бо моеъоте‌, ки‌ равон‌ ва раќиќ‌ бошанд, дур кардан‌и наљосат дуруст аст. Монанди чой, нўшоба, оби‌ гулоб, анвои‌ оби‌ мева‌ ва ѓайра.

**‌**

**Баён‌и истинљо**

Пурсиши ‌129: Истинљо чист?

Посух: Пас‌ аз ин ки‌ одамї‌ барои‌ ќазои њољат‌ (халољо) биравад, он‌ миќдор аз палидиро, ки‌ дар бадан‌ боќї‌ ме‌монад, бо об‌, санг, кулўх‌ ва ѓайра‌ пок‌ ва тоза кунад, чунин‌ покизагиро дар истило‌њи шаръ‌ «истинљо» ме‌гўянд.

Пурсиш‌и 130: Равиши‌ истинљо пас‌ аз пешоб кардан‌ чї гуна‌ аст?

Посух: Пас‌ аз идрор кардан‌ бо кулўх‌ ё хок‌ (агар мављуд бошад) истинљо гирифта‌ ва сипас‌ бо об‌ бишўяд.

Пурсиш‌и 131: Равиши‌ истинљо пас‌ аз ғоит‌ ва рафтан‌ ба‌ халољо чї гуна‌ аст?

Посух: Пас‌ аз рафтан‌ ба‌ халољо ва ќазои њољат, маќъадро бо се‌ санг‌ ё кулўх‌ (дар сурате,‌ ки‌ мављуд бошад ва ё бо дастмоли‌ коѓазї) пок бояд карда, сипас бо об‌ онро шуст.

Пурсиши ‌132: Њукм‌и шаръии‌ истинљо чист?

Посух: Дар сурате,‌ ки‌ пешоб ва ғоит‌ аз мањалли‌ берун‌ омадан‌и худ‌ ба‌ атрофи‌ он таљовуз накарда‌ бошад, истинљо мустањаб‌ аст, агар наљосат‌ ба‌ атроф‌ таљовуз карда‌ бошад ва ба‌ андоза‌и масоњати‌ як‌ дарњам ё камтар аз он‌ бошад, истинљо суннат‌ аст, агар аз масоњати‌ як‌ дарњам изофа‌ шавад, онгоњ‌ истинљо фарз‌ аст.

Пурсиши ‌133: Истинљо бо кадом чизњо‌ љоиз аст?

Посух: Бо санг, кулўх, дастмоли‌ коѓазї ва ѓайра.

Пурсиши ‌134: Истинљо бо кадом‌ чизњо‌ макрўњ‌ аст?

Посух: Бо устухон, саргини њайвонот, чизњои‌ хўрданї, ангишт, шиша, коѓази маъмулї ва дигар навъњои‌ сабзавот.

Пурсиши ‌135: Истинљо бо кадом‌ даст‌ бояд анљом‌ дода шавад?

Посух: Истинљо бо даст‌и чап‌ бояд сурат гирад, бо дасти‌ рост‌ макрўњ‌ аст.

**‌**

**Баёни‌ њукми‌ обњо**

Пурсиши ‌136: Бо кадом об‌ вузў кардан љоиз аст?

Посух: Бо обњои‌ зерин вузў ва тањорат‌ љоиз аст:

1. Оби‌ борон.
2. Оби‌ чашма‌њо ва дарё‌њо.
3. Оби‌ чоњњо.
4. Оби‌ баҳр.
5. Об‌и барф, жола‌ ва ях.
6. Об‌и њавзњои калон.

Пурсиш‌и 137: Бо кадом об‌ вузў кардан љоиз нест?

Посух:

1. Бо навъњои‌ оби‌ мева‌њо.
2. Обгўшт (шўрбо).
3. Обе,‌ ки‌ аз дарахт‌ ва ё барги‌ он‌ гирифта‌ шуда‌ бошад.
4. Обе,‌ ки‌ дар он‌ чизи поке‌ омехта шуда, маза‌ ва бўи‌ он‌ таѓйир ёфтааст.
5. Обе,‌ ки‌ чизи наљас‌ ва нопоке‌ дар он‌ афтодааст.
6. Обе,‌ ки‌ њайвон‌ ва ё инсоне дар он‌ афтода‌ ва мурда‌аст.
7. Обе,‌ ки‌ як‌ бор бо он‌ вузў ва ё ѓусл‌ сурат гирифтааст.
8. Обе,‌ ки‌ асари наљосат‌ дар он‌ зоњир ва намоён‌ аст.
9. Обе,‌ ки‌ пас‌ хўрда‌ њайвон‌ наљас‌ бошад.
10. Оби‌ гулоб‌ ва араќ (фишурда)-и‌ соири гулњо ва гиёњњо.

Пурсиш‌и 138: Обе,‌ ки‌ бо он‌ вузў ва ё ѓусл‌ шуда‌аст, њукми‌ он‌ чист‌ ва онро чї‌ ме‌гўянд?

Посух: Чунин‌ обро «оби мустаъмал» мегўянд ва њукмаш‌ ин‌ аст,‌ ки‌ пок‌ буда, вале‌ поккунанда‌ нест, яъне‌ ќудрат‌ ва тавоноии‌ пок‌ кардан‌ро надорад, вузў ва ѓусл‌ бо он љоиз нест,‌ вале‌ худаш‌ пок‌ аст.

Пурсиши ‌139: Об‌и пасхўрдаи‌ кадом‌ љонварон‌ пок‌ нест?

Посух: Обе,‌ ки‌ пасхўрдаи‌ саг, хук, гург, рўбоҳ‌ ва дигар дарандагон‌ бошад, наљис‌ аст. Инчунин гурба‌е,‌ ки‌ муш‌ро бихўрад ва фавран аз об‌ нўшад, он‌ об‌ низ наљис‌ аст.

Пурсиши ‌140: Пас‌хўрда‌и кадом љонварон‌ макрўњ‌ аст?

Посух: Пасхўрдаи‌ гурба, муш, мурѓњои хонагии‌ кўчагард ва наљосатхўр, гов ё њайвони‌ њалолгўште,‌ ки‌ ба‌ хўрдани‌ наљосат‌ одат‌ кардааст‌ ва пасхўрдаи‌ тамоми‌ љонварони‌ њаромгўшт‌ макрўњ‌ аст.

Пурсиши ‌141: Пасхўрдаи‌ кадом‌ љонварон‌ пок‌ аст?

Посух: Пас‌хўрдаи‌ одамиён‌ ва љонварони‌ њалолгўшт‌ монанди гов, гўсфанд ва ѓайра.

Пурсиш‌и 142: Кадом‌ об‌ бо афтодани‌ наљосат‌ дар он палид намешавад?

Посух: Об‌и наҳрњо, љўйњо ва обе,‌ ки‌ равон‌ бошад ё оби‌ истода‌е,‌ ки‌ бисёр бошад, бо афтодан‌и наљосат‌ дар он палид намешавад.

Пурсиши ‌143: Чї гуна‌ ме‌тавон‌ маълум‌ кард, ки‌ кадом об‌ бисёр ва кадом об‌ андак‌ аст?

Посух: Обе,‌ ки‌ мањал‌ли љамъ‌ шудан‌и он‌ ба‌ масоњат‌и 21 метри мураббаъ бошад, бисёр аст ва агар камтар аз ин миќдор бошад, андак‌ аст. Њавзе,‌ ки‌ ба‌ ин‌ андоза‌ бошад, онро, њавзи‌ бузург‌ ва камтар аз онро њавзи‌ хурд мегўянд.

Пурсиш‌и 144: Агар дар оби‌ андак њайвон‌ хурде монанди муш, гурба, мурѓ‌ ва ѓайра‌ афтода бимирад, оё он‌ об‌ наљис‌ аст?

Посух: Оре! Чунин‌ об‌ наљис‌ аст.

Пурсиши ‌145: Об‌и њавзњои бузург‌ кадом ваќте‌ наљис‌ мешавад?

Посух: Њангоме‌ ки‌ пас‌ аз афтодани‌ палидї‌ дар он маза‌ ё ранг‌ ва ё бўи‌ он‌ таѓйир ёбад.

Пурсиши ‌146: Аз мурдани‌ кадом љонвароне‌ дар об он об‌ наљис‌ намешавад?

Посух: Аз љонварони‌ обї, яъне‌ онњое‌, ки‌ дар об‌ зиндагї‌ мекунанд, монанд моњї, ќурбоќаи обї‌ ва ё љонвароне,‌ ки‌ хуни‌ равон‌ надоранд, монанди магас, пашша‌ ва ѓайра.

**‌**

**Њукми‌ об‌и чоњ‌њо**

Пурсиш‌и 147: Оби‌ чоњњо аз кадом наљосат‌ палид ме‌шавад?

Посух: Агар наљосати‌ ғализа‌ ё хафиф‌а‌ дар чоњ‌ афтод ва ё љонваре,‌ ки‌ хуни‌ равон‌ дорад, афтод ва мурд, оби‌ чоњ‌ наљис‌ ме‌шавад.

Пурсиши ‌148: Агар дар чоњ‌ њайвоне‌ афтод ва зинда‌ аз чоњ‌ берун‌ кашида‌ шуд, оё об‌и чоњ‌ наљис‌ мешавад ё пок‌ аст?

Посух: Агар њайвоне‌ бошад, ки‌ пасхўрдаи‌ он‌ наљис‌ аст‌ ё дар баданаш‌ палидї‌ вуљуд дошта‌ бошад, оби‌ он‌ чоњ нопок‌ аст‌, агар љонваре‌ бувад, ки‌ пас‌хўрда‌и он‌ наљис‌ набувад ва ё дар баданаш‌ наљосате‌ часпида‌ набувад, дар он‌ сурат‌ об‌и чоњ пок‌ аст, ба шарти ин ки‌ дар чоњ‌ пешоб ва мадфуъ‌ накарда‌ бошад, агар пешоб ва мадфуъ‌ карда‌аст,‌ об‌ наљис‌ аст.

Пурсиши ‌149: Равиши‌ пок‌ кардани‌ чоње,‌ ки‌ палид шудааст,‌ чї гуна‌ аст?

Посух: Барои‌ пок‌ кардан‌и чоњ‌ панљ‌ равиш‌ вуљуд дорад:

1. Њангоме‌ ки‌ дар чоњ‌ наљосате‌ афтод, бо кашидани‌ тамом‌и оби‌ он пок‌ ме‌шавад.
2. Агар дар чоњ инсон,‌ гов, саг‌ ва ё дигари љонвари бузурге‌ афтод ва мурд, кашидани‌ тамоми‌ об‌и чоњ‌ њатмї‌ аст.
3. Агар љонвари‌ хурде‌ ва ё бузурге‌ дар чоњ‌ афтода мурд ва пўсид ё пора-пора шуд, боз њам кашидани‌ тамоми‌ оби‌ чоњ њатмї‌ аст.
4. Агар њайвони‌ хурде‌ монанди гурба, кабўтар, мурѓ ё ба‌ андозаи‌ он‌ дар чоњ‌ афтоду мурд, вале‌ варам‌ накард ва пора-пора нашуд, чињил‌ далв (сатил) об‌ аз чоњ‌ кашидан‌ лозим аст, онгоњ‌ об‌и чоњ‌ пок‌ мешавад.
5. Агар муш‌ ё гунљишк‌ ва ё љонваре‌ ба‌ андозаи‌ он‌ дар чоњ‌ афтоду мурд, бист‌ далв об‌ кашида‌н лозим аст. Албатта‌ ба љои‌ бист‌ далв сї‌ далв ва ба љои‌ чињил‌ далв шаст‌ далв кашидан‌ мустањаб‌ аст.

Пурсиш‌и 150: Агар љондори мурда‌е‌ дар чоњ‌ афтод, њукми‌ он‌ чист?

Посух: Њукмаш‌ монанди њукми‌ љондори зиндаест,‌ ки‌ биафтад ва бимирад. Яъне‌ агар гўсфанди мурда‌ афтод, тамоми‌ об‌и чоњ‌ бояд кашида‌ шавад, агар гурбаи‌ мурда‌е‌ афтод, чињил‌ ё шаст‌ далв ва агар муши‌ мурдае афтод, бист‌ то сї‌ далв кашида‌ шавад.

Пурсиш‌и 151: Агар љонвари мурда‌е‌ дар њоле‌ ки‌ варам‌ карда‌ ё пора-пора‌ шуда‌ бошад, дар чоњ‌ афтод, њукми‌ он‌ чист?

Посух: Кашидани‌ тамоми‌ оби‌ чоњ‌ њатмї‌ аст.

Пурсиши ‌152: Агар њайвоне‌ дар чоњ‌ афтоду мард ва маълум‌ нест‌, ки‌ кай афтода‌аст, њукми‌ он‌ чист?

Посух: Аз ваќте‌ ки‌ дар чоњ‌ дида‌ шудааст‌, аз он‌ лањза‌ ба‌ баъд, оби чоњ‌ нопок‌ шумурда‌ ме‌шавад ва агар бо он‌ об‌ тањорат‌ карда‌ ё чизеро‌ шуста‌ бошад, бояд аз нав тањорат кунад ва он чизро такроран бишўяд.

Пурсиш‌и 153: Оби‌ чоњ‌ бо кадом навъ‌ далве‌ бояд кашида‌ шавад?

Посух: Њар далве,‌ ки‌ дар њар чоње‌ ќарор дорад, њамон‌ далв муътабар аст.

Пурсиши ‌154: Оё кашидани‌ об‌ дар як‌ ваќт‌ њатмї‌ аст?

Посух: На, агар бист‌ далв њангоми субњ‌ кашида‌ шавад, бист‌ далв њангоми пешин ва ё ваќти ѓуруб‌ њам‌ кашида‌ шавад, љоиз аст.

Пурсиши ‌155: Сатилу ресмоне,‌ ки‌ бо он‌ об‌и чоњ‌ кашида‌ шудааст,‌ пок‌ аст‌ ё наљис?

Посух: Агар миќдори обе,‌ ки‌ кашидани‌ он‌ лозим‌ аст, кашида‌ шавад, он гоњ‌ чоњ, сатил ва ресмон‌ њамагї‌ пок‌ шуда‌анд.